Organizata Evropiane e Institucioneve Supreme të Auditimit

EUROSAI - është akronimi për Organizatën Europiane të Institucioneve Supreme të Auditimit. EUROSAI është një nga Grupet Rajonale të Organizatës Ndërkombëtare të Institucioneve Supreme të Auditimit, (INTOSAI), që përfshin Institucionet Supreme të Auditimit (SAI-t) e 186 vendeve dhe është një ndër organizatat mbështetëse të Kombeve të Bashkuara.
 Historiku 
EUROSAI u krijua në 1990 me 30 anëtarë (SAI-t e 29 shteteve europiane dhe Gjykatës Europiane të Audituesve). Tashmë, anëtarësia përbëhet nga 50 SAI-e (49 SAI-e të shteteve europiane dhe Gjykata Europiane e Audituesve - http://www.nik.gov.pl/en/international-cooperation/ What is EUROSAI?-http://www.riigikontroll.ee/Globaalnekoost%C3%B6%C3%B6/EUROSAI/tabid/156/language/en-US/Default.aspxInternational Relations - http://nao.gov.mt/page.aspx?id=74 EUROSAI - http://www.asz.hu/en/international-relations/multilateral/eurosai  dhe Gjykatës Europiane të AudituesveEuropean Court of Auditors - http://eca.europa.eu/portal/page/portal/cooperation ).

Megjithëse EUROSAI është më i riu ndër 7 Grupet Rajonalë të Punës së INTOSAI-t Organizata Europiane e Institucioneve Supreme te Auditimit - http://www.intosai.org/news.html , idea e organizatës Europiane të SAI-ve daton që prej themelimit të INTOSAI-t në vitin 1953. Hapat e parë konkretë drejt krijimit të EUROSAI-t, u hodhën në 1974 gjatë Kongresit të VIII të 
INTOSAI-t në Madrid. Ndërmjet viteve 1975 dhe 1989, SAI-t e Italisë dhe Spanjës, duke u mbështetur në Komisionin e Kryetarëve të SAI-ve të vendeve të Komunitetit Ekonomik Europian, përgatitën projekt statutet e para të EUROSAI-t. Në qershor 1989, Kongresi i XIII i INTOSAI-t, i zhvilluar në Berlin, miratoi “Deklaratën e Berlinit” duke përfshirë marrëveshjen për krijimin e Organizatës Europiane të SAI-ve. 
Në nëntor 1990, u zhvilluan në Madrid(Spanjë), Konferenca Konstitutive dhe Kongresi i I-rë i EUROSAI-t. Gjatë këtij aktiviteti, u zgjodhën Presidenti i parë dhe Bordi Drejtues i EUROSAI-t, u diskutuan dhe u miratuan Statutet, si dhe u përcaktua selia dhe Sekretariati i Përhershëm.

 Detyrat
Objektivat e organizatës, përcaktuar në Nenin 1 të Statuteve, janë promovimi i bashkëpunimit profesional ndërmjet SAI-ve anëtare dhe organizatave të tjera ECIIA Marrëveshjet e Nënshkruara të Bashkëpunimit me EUROSAI - http://www.eciia.eu/about-us/news/eciia-signs-cooperation-agreement-eurosai , nxitja e shkëmbimit të informacionit dhe dokumentacionit, zhvillimi i studimit të sektorit të auditimit publik, nxitja e krijimit pedagogjik universitar për këtë temë dhe puna drejt harmonizimit të terminologjisë në fushën e sektorit të auditimit publik.

 Organet 
EUROSAI e zhvillon aktivitetin e tij nëpërmjet tre organeve, Kongresit, Bordit Drejtues dhe Sekretariatit. 
 Kongresi 
Në bazë të Statuteve të organizatës, Kongresi i EUROSAI-t është autoriteti suprem i organizatës dhe përbëhet nga të gjithë anëtarët. Ai mblidhet çdo tre vjet. Deri më tani, janë zhvilluar kongreset si vijon PREVIOUS CONGRESSES - http://www.eurosai.org/eng/congress-previous.asp :
 1990: Madrid, Spanjë (Konferenca Konstitutive)
 1993: Stokholm, Suedi
 1996: Pragë, Republika Çeke
 1999: Paris, Francë
 2002: Moskë, Federata Ruse
 2005: Bon, Gjermani
 2008: Krakovë, Poloni VII. EUROSAI Congress, Krakow Poland (5. 6. 2008) - http://www.rs-rs.si/rsrs/rsrseng.nsf/I/KA434517B5B899F16C12574640051783D Three years of Polish Presidency in EUROSAI -  http://www.nik.gov.pl/plik/id,2789.pdf  
 2011: Lisbonë, Portugali VIII EUROSAI CONGRESS –http://www.eurosai2011.tcontas.pt/Pages/Welcome.aspx .
Kongresi i ardhshëm i vitit 2014, do të zhvillohet në Hollandë.EUROSAI Presidency 2014 – 2017 - http://www.courtofaudit.nl/english/International_activities/Projects/EUROSAI_Presidency_2014_2017 .
 Bordi Drejtues 
Në bazë të Statuteve, Bordi Drejtues i EUROSAI-t është i përbërë nga tetë anëtarë: katër anëtarë të përhershëm (Titullarët e SAI-ve ku janë zhvilluar dy Kongreset e fundit, Kryetari i SAI-t ku do të zhvillohet Kongresi i radhës dhe Sekretari i Përgjithshëm i EUROSAI-t), si dhe katër anëtarë që përzgjidhen nga Kongresi për një periudhë 6-vjeçare (dy anëtarë rinovohen çdo tre vjet). Titullarët e SAI-ve që janë pjesë e Bordit Drejtues të INTOSAI-t dhe janë anëtarë të EUROSAI-t, marrin pjesë gjithashtu në Bordin Drejtues, si vëzhgues. 
 Sekretariati 
Sekretariati drejtohet nga SAI i Spanjës (Tribunal de Cuentas)THE INSTITUTION AND ITS ANTECEDENTS - http://www.tcu.es/ , që është gjithashtu edhe selia e EUROSAI-t. 
 Plani Strategjik 
Kongresi i VIII i EUROSAI-t në Lisbonë, miratoi Planin Strategjik të EUROSAI-t 2011-2017. Ky plan përcakton misionin, vizionin dhe vlerat e organizatës:
 Misioni: EUROSAI është organizata e Institucioneve Supreme të Auditimit në Europë. Anëtarët e saj punojnë së bashku në mënyrë që të forcohet më tej auditimi i sektorit publik në rajon, duke kontribuar kështu në punën e INTOSAI-t.  
 Vizioni: EUROSAI promovon qeverisjen e mirë, duke përfshirë përgjegjshmërinë, transparencën dhe integritetin. Ofron një kuadër dinamik për bashkëpunimin dhe mbështet anëtarët në plotësimin e mandateve të tyre në mënyrën më të mirë të mundshme.  
 Vlerat: Pavarësia, integriteti, profesionalizmi, besueshmëria, gjithëpërfshirja, bashkëpunimi, inovacioni, qëndrueshmëria, respekti për mjedisin.
Bazohet në katër objektivat strategjike që reflektojnë nevojat dhe prioritetet e anëtarësisë së organizatës:
 Objektivi I – Ngritja e Kapaciteteve: Ngritja e kapaciteteve të SAI-ve do të thotë zhvillimi i aftësive, njohurive, strukturave dhe mënyrave të punës që e bëjnë një organizatë më efektive, të mbështetet mbi pikat e forta ekzistuese dhe të plotësojë mangësitë. EUROSAI është i angazhuar të lehtësojë zhvillimin e SAI-ve të fortë, të pavarur dhe shumë profesionalë.
 Objektivi II – Standartet Profesionale: Në mënyrë që të zhvillojnë detyrat e tyre me kompetencë dhe profesionalizëm, SAI-t kanë nevojë të përditësojnë kuadrin e standarteve profesionale ndërkombëtare. INTOSAI po zhvillon një grup standartesh të tilla. EUROSAI do të promovojë dhe lehtësojë zbatimin e tyre nga anëtarët e tij sipas nevojave dhe detyrave përkatëse të tyre.  
 Objektivi III – Shkëmbimi i Njohurive: Në mënyrë që të forcojë auditimin e sektorit publik, përgjegjshmërinë, qeverisjen e mirë dhe transparencën në rajon, EUROSAI synon të përmirësojë shkëmbimin e njohurive, informacionin dhe eksperiencat ndërmjet anëtarëve të tij dhe partnerëve të jashtëm. 
 Objektivi IV – Qeverisja dhe Komunikimi: Në mënyrë që ta kryejë misionin e tij me efektivitet dhe të rrisë kapacitetet e veta për përballimin e kërkesave të anëtarëve, EUROSAI ka nevojë që të menaxhohet mirë. Modeli aktual është hartuar në përputhje me parimet e qeverisjes së mirë dhe komunikimit efektiv. Ky model gjithashtu reflekton qëllimet strategjike, nxit përfshirjen sa më të gjerë të të gjithë SAI-ve në punën e organizatës, si dhe krijon lidhje të forta ndërmjet organeve të EUROSAI-t që janë të përfshira në zbatimin e planit strategjik.

 Lidhjet Web 
 http://www.eurosai.org 

Kategoria:Organizata Europiane e Institucioneve Supreme te Auditimit
Kategoria:Ekonomi
Kategoria:Themeluar në 1990